Нюанс у тым, што Алексіевіч тут нічога новага не адкрыла. Трагедыя габрэяў у Польшчы ўжо больш за 20 гадоў з’яўляецца тэмай агульнанацыянальнай дыскусіі. У краіне за дзяржаўныя грошы існуюць адукацыйныя і даследчыцкія ўстановы, якія займаюцца польска-габрэйскімі дачыненнямі, выдаюцца кнігі, здымаюцца фільмы. Палітыкі абсалютна ўсіх палітычных лагераў, якія кіравалі Польшчай ад 1989 года, публічна асуджаюць пагромы ў Едвабнэ і Кельцах. Гэта і ёсць тая інтэлектуальная смеласць да якой заклікае Мацкевіч.